钦定古今图书集成/明伦汇编/氏族典/第119卷 > 陈深
## 钦定古今图书集成/明伦汇编/氏族典/第119卷 > 陈深

按《陈书皇太子深传》：“深字承源，后主第四子也。少聪
惠，有志操，容止俨然。虽左右近侍，未尝见其喜愠。以
母张贵妃故，特为后主所爱。至德元年，封始安王，邑
二千户，寻为军师将军、扬州刺史，置佐史。祯明二年，
立为皇太子。二年，隋师济江，六军败绩，隋将韩擒虎
自南掖门入，百僚逃散。深时年十馀岁，闭阁而坐，舍”
人孔伯鱼侍焉。隋军排阁而入，深使宣令劳之，曰：“军
旅在途，不乃劳也。”军人咸敬焉。其年入关。隋大业中
为抱罕太守。